یاخیبوونی عێراق (٢٠١٧-ئێستا)
یاخیبوونی عێراق ()یاخیبوونێکی بەردەوامە لە کۆتایییەکانی ساڵی ٢٠١٧ەوە دوای ئەوەی داعش لە کاتی شەڕی ناوخۆی عێراقدا کۆنترۆڵی خاکەکەی لەدەستدا. چەندین گرووپی یاخیبوو، لەوانە داعش، ئاڵا سپییەکان، پارتی بەعسی عێراق، ھێزە چەکدارەکانی عێراق (بە پاڵپشتی ویلایەتە یەکگرتووەکانی ئەمریکا و شانشینی یەکگرتوو و ئەو وڵاتانەی ھێرشی ئاسمانی بۆ سەر داعش دەکەن) و میلیشیا ھاوپەیمانەکان (زۆربەی ئێران پاڵپشتییان دەکات) شەڕ دەکەن. ئەم یاخیبوونە درێژەپێدەری ڕاستەوخۆی شەڕی عێراقە لە ساڵی ٢٠١٣ تا ٢٠١٧، داعش بەردەوامە لە دژایەتی چەکداری دژی حکوومەتی عێراق بە سەرۆکایەتی شیعەکان. ھاوکات لەگەڵ داعش، یاخیبووانی دیکە کە شەڕی حکوومەت دەکەن بریتین لە گرووپێک کە بە ئاڵا سپییەکان ناسراوە کە بەپێی زانیارییەکان لە ئەندامانی پێشووی داعش و یاخیبووانی کورد پێکھاتوون و لەلایەن حکوومەتی عێراقەوە پێیان وایە بەشێک بن لە ئەنسارولئیسلام و ئەگەری ھەیە پەیوەندییان بە ئەلقاعیدە ھەبێت. ئەو گرووپە زیاتر لە پارێزگای کەرکووک کاردەکەن و جۆرەھا شەڕی چریکییان لە دژی ھێزەکانی حکوومەت بەکارھێناوە.

سەرچاوەکان 

شەڕەکانی عێراق